|  |  |
| --- | --- |
|  | **ДО**  **Г-Н ЖЕЧО СТАНКОВ**  **МИНИСТЪР НА ЕНЕРГЕТИКАТА** |

***Относно:*** *Проект на Постановление на Министерския съвет за създаване на Консултативен съвет за конкурентоспособност и декарбонизация.*

**УВАЖАЕМИ ГОСПОДИН СТАНКОВ,**

Във връзка с публикувания за обществено обсъждане проект на Постановление на Министерския съвет за създаване на Консултативен съвет за конкурентоспособност и декарбонизация, представяме на Вашето внимание становището на Националното сдружение на общините в Република България (НСОРБ).

НСОРБ подкрепя създаването на Консултативния съвет като форма за институционален диалог и координация на политики в областта на конкурентоспособността и декарбонизацията, които имат пряко отражение върху дейността и развитието на общините.

В тази връзка предлагаме **в чл. 4, т. 10** от проекта текстът „изпълнителния директор на Националното сдружение на общините в Република България“ да бъде заменен с **„представител на Националното сдружение на общините в Република България“.**

**Мотиви:** Предложената редакция е в съответствие с уставните правила и утвърдената практика на НСОРБ при определяне на представители в консултативни и координационни органи, които се определят с решение на Управителния съвет на сдружението. Използването на по-общата формулировка „представител“ осигурява необходимата институционална гъвкавост и устойчивост на участието на НСОРБ в работата на консултативните съвети.

**С уважение,**



**Силвия Георгиева**

**Изпълнителен директор**